Sonos sænker priserne på udvalgte produkter

Det hører til sjældenhederne, at vi skriver om tilbud og prisnedsættelser, men i dette tilfælde gør vi en undtagelse. Sonos sænker nemlig i en periode priserne med op til 25 procent på udvalgte produkter.

Så er du på udkig efter en gave til fars dag eller udvidelser til hjemmebiografen, er der penge at spare.

De største besparelser er på bærbare højttalere i form af Sonos Move (læs vores anmeldelse) og Sonos Roam (anmeldelse), der sættes ned med 25 procent. Det er produkter med nogle år på bagen, og der går rygter om, at der snart kommer en “refresh” af Move. Men det gør jo ikke de eksisterende produkter ringere.

Bærbare højttalere | Normalpris | Tilbudspris | Besparelse
Sonos Move | 3.399 | 2.549 | 25%
Sonos Roam | 1.499 | 1.119 | 25%
Sonos Roam SL | 1.349 | 999 | 25%

Er du på udkig efter Sonos til hjemmebiografen er der også penge at spare. Den dyre Sonos Sub sættes ned med 20 procent, ligesom de to Dolby Atmos-lydbarer Sonos Arc (anmeldelse) og Sonos Beam Gen 2 (anmeldelse) får et nøk ned. Sidstnævnte med 25 procent.

Også den mindste af Sonos’ lydbarer, Sonos Ray (anmeldelse), sættes ned med 20 procent.

Hjemmebio | Normalpris | Tilbudspris | Besparelse
Sonos Arc | 7.499 | 5.999 | 20%
Sonos Sub (Gen 3) | 6.699 | 5.349 | 20%
Sonos Beam 2 | 3.999 | 3.199 | 25%
Sonos Ray | 2.249 | 1.799 | 20%

Ærgerligt nok er de to nyeste medlemmer af Sonos-familen, Era 300 og Era 100 ikke på tilbud.

Prisnedsættelserne gælder dog kun i perioden mellem den 26. maj og den 11. juni. De gælder både på sonos.com og hos udvalgte forhandlere, oplyses det.

Sonos sænker priserne på udvalgte produkter